ഗംഗുഭായ് തീയേറ്ററിലേക്ക് തന്നെ റിലീസ് തീയതി പ്രഖ്യാപിച്ച് അണിയറപ്രവര്ത്തകര് ഒരു കാലഘട്ടത്തെ അതിന്റെ എല്ലാ സൗന്ദര്യവശങ്ങളോടെയൂം ചിത്രീകരിക്കാന് പ്രയാസമാണ്. എന്നാല് അത്തരത്തില് കാഴ്ചഭംഗി കൊണ്ട് നമ്മെ പിടിച്ചിരുത്തുന്ന സംവിധായകനാണ് സഞ്ജയ് ലീല ബന്സാലി. അദ്ദേഹം ഏറ്റവും ഒടുവില് ചിത്രീകരണം പൂര്ത്തിയാക്കിയ സിനിമയാണ് ആലിയ ഭട്ട് നായികയായ ഗംഗുഭായ് കത്ത്യവാഡി gangubhai kathiawadi. 2021 ല് റിലീസ് ആകേണ്ടിയിരുന്ന ചിത്രം കോവിഡ് വ്യാപനം മൂലം നീണ്ട് പോവുകയായിരുന്നു. ഇപ്പോള് വീണ്ടും പല സംസ്ഥാനങ്ങളിലും തീയേറ്ററുകള് തുറക്കുന്നതിന്റെ ഭാഗമായി അണിയറപ്രവര്ത്തകര് പുതിയ റിലീസ് തീയതി പ്രഖ്യാപിച്ചിരിക്കുകയാണ്. 2022 ജനുവരി 6 ന് ചിത്രം റിലീസ് ചെയ്യുമെന്നാണ് ഔദ്യോഗിക സാമൂഹിക മാധ്യമ അക്കൗണ്ടുകളിലൂടെ അണിയറപ്രവര്ത്തകര് അറിയിച്ചത്. നേരത്തെ, റിലീസ് നീണ്ട് പോകുന്നതിനാല് ഗംഗുഭായ്, രാജമൗലിയുടെ ആര്.ആര്.ആര്. തുടങ്ങിയ ചിത്രങ്ങള് ഒടിടിയില് റിലീസ് ചെയ്യുമെന്ന രീതിയില് വാര്ത്ത പടര്ന്നിരുന്നു. എന്നാല് ഇതിനെ നിഷേധിച്ചു സിനിമ വിതരണക്കാരായ പെന് സ്റ്റുഡിയോസ് രംഗത്ത് വന്നിരുന്നു. ഇതിന് പിന്നാലെയാണ് റിലീസ് പ്രഖ്യാപനം. മുംബൈയിലെ ലൈംഗിക തൊഴിലാളിയില് നിന്ന് അധോലോക നായികയായി മാറിയ ഗംഗുഭായുടെ ജീവിതത്തെ ആസ്പദമാക്കിയാണ് ചിത്രം ഒരുങ്ങുന്നത്. ചിത്രത്തിന്റേതായി പുറത്തിറങ്ങിയ ടീസര് പ്രേക്ഷകര് ഇരുകൈയും നീട്ടി സ്വീകരിച്ചിരുന്നു. ഇത് തീയേറ്ററിനായി ഒരുക്കിയ ചിത്രമാണെന്ന് അണിയറ പ്രവര്ത്തകര് അറിയിച്ചിരുന്നു. ബന്സാലി ആരാധകര്ക്ക് ഇതൊരു സന്തോഷ വാര്ത്തയാണ്. പദ്മാവതിന് ശേഷം ഇറങ്ങുന്ന ബന്സാലി ചിത്രവുമാണിത്. ആലിയ ഭട്ടിനൊപ്പം അജയ് ദേവ്ഗണും ചിത്രത്തില് പ്രധാന കഥാപാത്രത്തെ അവതരിപ്പിക്കുന്നുണ്ട്. ആര്.ആര്.ആറിലും ഇരുവരും ഒന്നിച്ചഭിനയിക്കുന്നുണ്ട്. ഈ ചിത്രത്തിന് ശേഷം നെറ്ഫ്ലിക്സിനായി ബന്സാലി സീരീസ് സംവിധാനം ചെയ്യും. Tags